BASES REGULADORAS DE SELECCIÓN DOS PARTICIPANTES NAS ACTIVIDADES FORMATIVAS DO PROXECTO HUB DIXITAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/12/2023)

BEB/sml Nos países desenvolvidos estase experimentando nas últimas décadas un importante proceso de transformación demográfica, socioeconómica e cultural derivado do incremento da esperanza de vida e da diminución da natalidade e agudizado polo retraso na entrada no mercado de traballo, polo emparellamento tardío e polo progresivo incremento da idade media da primeira maternidade, que dá como resultado unha estrutura demográfica envellecida e a día de hoxe con problemas de renovación xeracional. A esta complexa situación engádeselle un repartimento poboacional por territorios que tende, cada vez máis, a concentrarse en áreas urbanas e zonas litorais, o que, unido á fragmentación e dispersión dos asentamentos poboacionais, agudiza o proceso, do que cómpre tomar conciencia e articular as medidas oportunas para xestionalo con éxito, adoptar novos enfoques e traballar de forma conxunta entre a Administración pública e os axentes económicos e sociais. Este cambio na demografía implica tamén unha modificación dos marcos de convivencia no fogar e un cambio progresivo nas estruturas familiares, cada vez máis diversas, cun incremento substancial de persoas que viven soas. Por outra banda, o incremento da dixitalización dos procedementos das administracións públicas, ou das xestións bancarias e sanitarias, entre outros, é unha realidade, polo que a atención persoal se ve substituída pola autoxestión en liña. Esta circunstancia resulta especialmente relevante en contornas rurais, que contan cunha menor densidade de poboación, cada vez máis envellecida, e onde a prestación de servizos presenciais tende a desaparecer. A dixitalización de numerosos servizos e xestións da vida cotiá, incluso das relacións e interaccións sociais, está a provocar que a fenda dixital entre xeracións e colectivos sociais de persoas maiores vaia en aumento, e que estas últimas sufran unha exclusión involuntaria do sistema, que mingua tanto a súa autonomía coma a participación plena na sociedade e acentúa a soidade non desexada. Por iso, co fin de aproveitar as vantaxes que ofrecen as novas tecnoloxías (telemedicina, teleasistencia etc.) e reducir a fenda interxeracional, as administracións públicas deben promover a participación das persoas maiores na sociedade para: Así, a Deputación de Pontevedra presentou o proxecto “Hub para a loita contra a fenda dixital e a soidade non desexada no medio rural da provincia de Pontevedra” á convocatoria de axudas para o ano 2022 da Orde TED/1358/2021, de 1 de decembro, do Ministerio de Transición Ecolóxica e o Reto Demográfico, para o financiamento de proxectos innovadores para a transformación territorial e a loita contra o despoboamento; a concesión da axuda á institución provincial resolveuse favorablemente. A Deputación de Pontevedra, a través do Servizo de Cohesión Social e Xuventude, ten entre os seus fins promover a xestión de políticas públicas para a cohesión social, con especial énfase en persoas con discapacidade, maiores e na mocidade. Nese senso, a Deputación leva a cabo distintos programas e actividades dirixidos ás persoas maiores, cun grande arraigamento na provincia, que teñen como finalidade fomentar o tecido asociativo, a convivencia e a loita contra a soidade non desexada; nesa liña, pon en marcha o proxecto “Hub para a loita contra a fenda dixital e a soidade non desexada no medio rural da provincia de Pontevedra”. Este programa desenvolverase inicialmente nos concellos da Illa de Arousa, As Neves, Cuntis, Moraña e Forcarei, sen descartar que se poida levar a outros municipios da provincia, dependendo dos resultados que se obteñan nesta primeira experiencia. Desde o punto de vista competencial, este programa está dentro das atribucións conferidas no artigo 36.1. d) da Lei 7/1985, de 2 de abril, reguladora das bases de réxime local, no que se establece como competencia propia da Deputación a cooperación no fomento do desenvolvemento económico e social e na planificación no territorio provincial. Así mesmo, no artigo 109. d) da Lei 5/1997, de 22 de xullo, de Administración local de Galicia, recóllese que serán competencias propias das deputacións provinciais as que baixo este concepto lles atribuían as leis e, en calquera caso, entre outras, o fomento e a administración dos intereses peculiares da provincia. De acordo co artigo 3 da Lei 13/2008, de 3 de decembro, de servizos sociais de Galicia, os poderes públicos fomentarán o desenvolvemento de actuacións solidarias destinadas a garantir a igualdade de oportunidades no acceso á calidade de vida e á participación social mediante intervencións que permitan o logro dos obxectivos de proporcionar oportunidades e recursos que garantan a igualdade entre mulleres e homes e posibiliten a conciliación entre a vida persoal, familiar e laboral, así como garantir o apoio ás familias como marco de referencia en que se desenvolven as persoas, e promoverán e dinamizarán a participación comunitaria, o asociacionismo solidario, a axuda mutua e a implicación da cidadanía na posta en marcha de iniciativas de prevención e mellora da cohesión social. Tendo en conta o anterior e cumprindo as directrices fixadas pola Lei 5/2021, de 2 de febreiro, de impulso demográfico de Galicia, a Deputación acorda poñer en marcha o programa “Hub para a loita contra a fenda dixital e a soidade non desexada no medio rural da provincia de Pontevedra”, de acordo coas seguintes Estas bases teñen por obxecto aprobar a convocatoria do proceso de selección do alumnado da formación que se vai impartir nas actividades previstas na base 4 no ámbito do programa “Hub para a loita contra a fenda dixital e a soidade non desexada no medio rural da provincia de Pontevedra”. O proxecto está dirixido a persoas empadroadas e/ou que presten servizos nos concellos da Illa de Arousa, As Neves, Cuntis, Forcarei e Moraña. As persoas interesadas poderán solicitar a súa participación en calidade de alumnado ou influencer, sempre que reúnan os seguintes requisitos: Non se lles exixirá o requisito de idade ás persoas que acrediten discapacidade e/ou ás que presten servizos de axuda a domicilio nos concellos participantes e/ou ás que acrediten a condición de persoa coidadora con maiores a cargo, sempre que sexan maiores de 18 anos e acheguen a documentación recollida na base sexta. Enténdese por influencer aquela persoa destacada a nivel municipal e con capacidade de mobilización e influencia sobre outras persoas, grazas á demostración en primeira persoa dos beneficios que lles pode reportar o uso de ferramentas dixitais. Para participar como influencer, deberá cumprir os seguintes requisitos: Ofrecerase un máximo de cincuenta (50) prazas por cada concello participante. Actividades Formativas: En cada unha das sete accións formativas poderán participar un máximo de oito (8) persoas para así garantir unha formación personalizada, adecuada e adaptada ás súas necesidades. Para impartir a formación deberá acadarse unha participación mínima de catro (4) asistentes por actividade. A formación impartirase presencialmente e levarase a cabo nas aulas habilitadas nos concellos participantes, sen prexuízo da súa retransmisión en liña de xeito simultáneo para que poida seguirse a formación desde outras aulas dos concellos participantes neste programa. Só aquelas persoas que asistan á formación presencialmente poderán obter un diploma de superación da formación, previa comprobación a través dos partes de asistencia ou das avaliacións do persoal docente. A metodoloxía de aprendizaxe recóllese no anexo I. De igual xeito, poderase autorizar a realización dunha segunda edición daqueles cursos máis demandados, en función da oferta que presente a empresa adxudicataria. As titorías deberán axudar o alumnado a mellorar as competencias adquiridas na formación, especialmente a familiarizarse coas novas tecnoloxías para relacionarse coa Administración e no seu uso lúdico para combater o illamento social e a soidade non desexada. Para iso, as titorías incidirán especialmente nas posibilidades que ofrecen as plataformas OTT como ferramenta lúdica e tamén como mecanismos de difusión de vídeos xerados polo propio alumnado. As titorías serán individuais ou grupais, aínda que, neste último caso, non poderán asistir máis de dúas persoas por hora. Para a presentación das solicitudes a Sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente, as solicitudes poderán presentarse presencialmente en calquera dos lugares e dos rexistros establecidos na normativa reguladora do procedemento administrativo común, mediante o formulario normalizado dispoñible na Sede electrónica da Deputación de Pontevedra, que, unha vez cuberto, xerará a solicitude en formato PDF, que deberá imprimirse e asinarse obrigatoriamente para a súa presentación presencial. Os concellos participantes (Moraña, Cuntis, Forcarei, A Illa de Arousa e As Neves) actuarán como entidades colaboradoras, polo que estarán obrigadas a realizar tarefas de asistencia e xestión das solicitudes das persoas interesadas dentro do seu ámbito territorial, e especialmente a prestar axuda para cubrir as solicitudes que, deberán estar debidamente asinadas, e comprobar a documentación que no seu caso se acompañe e requirila se fose preciso. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: Se as persoas interesadas se opuxesen ás devanditas consultas, deberán indicalo no cadro correspondente habilitado no formulario de inicio, marcando a opción cun X, e achegar os documentos correspondentes. Excepcionalmente, se algunha circunstancia imposibilitase obter estes datos, poderáselles solicitar ás persoas interesadas que os acheguen e, no seu caso, aos concellos colaboradores que remitan os documentos correspondentes (coma o padrón de habitantes, entre outros). As persoas que desexen participar como influencers deberán achegar un dispositivo USB cun vídeo de presentación dunha duración máxima de cinco (5) minutos, no que mostren as súas capacidades de comunicación e indiquen os motivos polos que deberían ser seleccionadas. Todos os trámites administrativos que as persoas interesadas deban realizar durante a tramitación deste procedemento faranse preferentemente por medios electrónicos a través do modelo “2887054 Trámites administrativos xenéricos distintos da solicitude”, dispoñible en https://sede.depo. gal, sen prexuízo da súa presentación en calquera dos lugares establecidos no artigo 16 da Lei de procedemento administrativo común (LPACAP). A Sede electrónica ten dispoñibles unha serie de modelos xenéricos que as persoas interesadas poden utilizar para realizar as xestións máis habituais durante a tramitación administrativa (representación, emenda da solicitude, alegacións, renuncia ou recursos, entre outros). Estes modelos son comúns para os distintos procedementos e poderán empregarse sempre que a normativa reguladora do procedemento concreto para o que se vaian utilizar non estableza outros modelos específicos. Os modelos xenéricos poderán descargarse para anexalos a unha solicitude ou para realizar trámites sobre outros expedientes e presentalos electrónica ou presencialmente segundo a normativa reguladora do procedemento do que se trate. No formulario deberá indicarse, no seu caso, o procedemento para o que se efectúa o trámite. Os modelos estarán dispoñibles en: https://sede.depo. gal/web/public/dynamic/catalogo/tramitesxenericos. a) Do alumnado. O proceso de selección levarao a cabo cada concello participante, que seguirá estes criterios: Xerarase unha lista de agarda coas persoas que non obtivesen praza, que se empregará de producirse algunha vacante. O alumnado seleccionado estará obrigado a: b) Das e dos influencers A selección realizarase segundo a proposta dunha comisión de valoración integrada por representantes dos cinco concellos e da Deputación de Pontevedra. Axustarán a súa actuación ao disposto para os órganos colexiados na Lei 40/2015, de 1 de outubro, de réxime xurídico do sector público. Na súa composición procurarase que haxa unha presenza equilibrada de mulleres e homes, e esta farase pública na páxina web da Deputación de Pontevedra (www.depo. gal) tras rematar o prazo de presentación de solicitudes. Unha vez visionados os vídeos remitidos polas persoas solicitantes, elixirase ata un máximo de cinco (5) persoas por concello. Os criterios de valoración serán os seguintes: As persoas seleccionadas como influencers comprometeranse a: Estes premios organizaraos a empresa que resulte adxudicataria da formación, e cada un deles consistirá nunha tableta. A formación é gratuíta para o alumnado, xa que a actividade financiarase con cargo ao programa de forma conxunta polo MITECO e pola Deputación de Pontevedra. Finalizada a tramitación das solicitudes, publicarase a relación provisional das admitidas individualizada por cada Concello participante, das persoas preseleccionadas, das reservas e das excluídas; neste último caso, farase referencia ás causas que motivaron a exclusión. Esta relación provisional, de acordo co establecido no artigo 45 da LPACAP, publicarase no BOPPO e na páxina web da Deputación de Pontevedra; concederase un prazo de dez (10) días hábiles para emendar os erros da solicitude e achegar a documentación requirida que falte. Transcorrido este prazo, publicarase a lista definitiva de persoas admitidas e excluídas no BOPPO e na páxina web da Deputación, individualizada por concellos. Tras comprobar que todas as solicitudes compren os requisitos sinalados nestas bases, previa revisión da documentación achegada e das emendas realizadas, o Servizo de Cohesión Social e Xuventude, como órgano instrutor, formulará a proposta de resolución ao órgano competente para ditar a resolución. A resolución farase pública na Sede electrónica da Deputación de Pontevedra ( https://sede.depo. gal ) e na súa páxina web ( www.depo. gal ). A resolución da convocatoria poralle fin á vía administrativa e contra ela poderanse interpoñer os recursos administrativos ou xudiciais preceptivos, sen prexuízo de que as persoas interesadas poidan exercer calquera outro que consideren procedente. Os datos persoais obtidos nestes procedementos serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e os documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal, e o consentimento das persoas físicas interesadas. Os datos persoais obtidos nestes procedementos serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, exercer outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos.Estas bases reguladoras publicaranse no BOPPO e na Sede electrónica da Deputación de Pontevedra ( https://sede.depo. gal ). As actividades formativas deberán rematar antes do 31 de maio de 2024. Asinado dixitalmente na marxe. A formación complementarase a nivel teórico e práctico a través dos vinte e dous (22) contidos didácticos subidos ás canles da plataforma soporte da formación, que son os seguintes: